Read Look Who's Back | Waterstones.com Blog
Timur Vermes &	Jamie Bulloch	Awakening in Germany
Timur Vermes, Jamie Bulloch	5 Reviews
extract,	Berlin,	Germany,	Timur Vermes,	Look Who's Back,	Adolf Hitler,	satire,	Hitler book,	Jamie Bulloch	Sign in to comment
Read Red Love Hulp aan Irak in die vorm van bomme – praag.co.za — 20 jaar jonk!
Hulp aan Irak in die vorm van bomme
Hulp in die vorm van bomme na Irak is oppad. Enkele dae nadat die VSA Rusland gekritiseer het dat hulle onder die dekmantel van “humanitêre hulp” militêre doelwitte stel, het pres. Barack Obama van die VSA Donderdagaand Amerikaanse lugaanvalle in Irak om “humanitêre” redes goedgekeur.
Die VSA wil klaarblyklik hulle totale mislukking en gru-nalatenskap in Irak met kinetiese humanitêre hulp probeer toesmeer.
Ten einde ‘n “volksmoord” deur Islamitiese ekstremiste op etniese en godsdiensminderhede te voorkom, gaan die VSA Irak verder onder bomme steek. Weens die Amerikaanse inval van 20 Maart 2003 om olie te buit, is die eens florerende land die afgelope 10 jaar in chaos gedompel.
Kospakkies en ander voorrade gaan uit die lug glo nou op ‘n klein groepie Irakkese van die Yazidi-minderheidsgroep neerreën in die jongste reklamepoging om Amerika se verslete beeld te poets.
Hulle is tans deur Isil (Islamitiese Staat in Irak en die Levant) vasgekeer. “Ons kan versigtig en verantwoordelik optree om ‘n moontlike volksmoord te voorkom,” het Obama gesê wat pas wapens aan Israel voorsien het om Palestynse burgerlikes uit te wis.
Die Veiligheidsraad van die Verenigde Nasies het intussen ‘n noodvergadering oor die krisis in Irak belê en die olieprys het op markte in Asië begin styg nadat dit bekend geword het dat Obama lugaanvalle op Isil goedgekeur het.​
“Daarom het ek gelas dat, indien nodig, lugaanvalle op spesifieke teikens uitgevoer word om magte in Irak te help om die beleg te beëindig en die landsburgers wat vasgekeer is, te beskerm.”
Obama het ook gewaarsku dat Amerikaanse vegvliegtuie Isil sal aanval as hulle dit naby die stad Irbil waag waar ‘n Amerikaanse militêre raadgewers die Irakse weermag oplei.
Skrywer praagGepubliseer op 8 Augustus 2014 8 Augustus 2014 Kategorieë Internasionale nuus, NuusSleutelwoord Barack Obama, hulp, humanitêre ingryping, Irak, Isil, VSA
Vorige Vorige artikel: ‘n Oorlog van aftakeling
Volgende Volgende artikel: Kanada isoleer moontlike ebola-pasiënt